Diari Oficial de la Generalitat Valenciana


Sumari del DOGV 2743, del 08-05-1996 (1996/838140)

ORDRE de 6 de maig de 1996, de la Conselleria d'Agricultura i Medi Ambient, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals de la Marjal de Pego-Oliva.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2743

Data del DOGV
:   08-05-1996

Secció del DOGV
:   ALTRES DISPOSICIONS

Número del document
:   1996/838140


Data del document
:   06-05-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ACORD de 7 de maig de 1996, del Govern Valencià, pel qual es determina la forma d'aplicació de les mesures cautelars en l'àmbit del Parc Natural del Marjal Pego-Oliva, durant la tramitació del pla d'ordenació de recursos naturals.   
El Govern Valencià, en la reunió del dia 7 de maig de 1996, va adoptar l'acord següent:  
El marjal Pego-Oliva és una zona de protecció ecològica, caracteritzada per un patrimoni natural important.  
El medi del marjal Pego-Oliva és el resultat històric de la interacció secular entre ecosistemes naturals i activitat socioeconòmica tradicional. Però els canvis recents en els usos socioeconòmics del territori i els recursos han afectat els ecosistemes naturals.  
En vista de la complexitat dels processos i els riscos que afecten el patrimoni natural del marjal Pego-Oliva, cal determinar una sèrie de mesures de cautela, com a règim de protecció preventiva fins que s'aprove definitivament el pla d'ordenació de recursos naturals.  
La consellera d'Agricultura i Medi Ambient, mitjançant l'Ordre del dia 6 de maig d'enguany, va acordar la iniciació, d'acord amb l'article 28 de la Llei 11/1994, d'Espais Naturals i de la Flora i Fauna Silvestres, del Pla d'Ordenació dels Recursos Naturals del Marjal Pego-Oliva.  
Per raó de tot això, a proposta de la consellera d'Agricultura i Medi Ambient, el Govern Valencià  
ACORDA  
Primer  
En l'àmbit del Parc Natural del Marjal Pego-Oliva, i durant la tramitació del corresponent pla d'ordenació dels recursos naturals, regeixen les mesures de cautela següents:  
a) Prohibició de realitzar-hi actes que comporten una transformació sensible de la realitat física i biològica o hagen de dificultar o impossibilitar la consecució dels objectius de la declaració d'espai natural protegit.  
b) Se suspén l'atorgament de llicències municipals per als actes d'ús del sòl i del subsòl, que a continuació s'especifiquen: moviments de terra, obres de nova planta, modificació de l'estructura o aspecte exterior de les existents i col·locació de cartells de propaganda.  
c) Se suspén l'atorgament d'autoritzacions d'aprofitaments forestals i posada en cultiu o transformació d'aquest.  
d) Se suspén l'atorgament de qualsevol tipus de permisos o autoritzacions mineres.  
Segon  
Les mesures de cautela a què fa referència l'article anterior estaran en vigor fins a l'aprovació del corresponent pla d'ordenació dels recursos naturals, sense que en cap dels casos la vigència puga allargar-se més enllà de tres anys.  
Tercer  
Aquest acord entra en vigor a l'endemà de la publicació en el Diari Oficial de la Generalitat Valenciana.  
València, 7 de maig de 1996  
El conseller secretari del Govern Valencià,  
JOSÉ JOAQUíN RIPOLL SERRANO